**Analýza vplyvov na podnikateľské prostredie**

**Názov materiálu:** Nariadenie vlády Slovenskej republiky, ktorým sa vyhlasuje chránený areál Stolica

**Predkladateľ:** Ministerstvo životného prostredia Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Správa Národného parku Muránska planina so sídlom v Revúcej konzultovala zámer vyhlásiť chránený areál Stolica s obomi podnikateľskými subjektmi, ktoré vykonávajú hospodársku činnosť v navrhovanej zóne A – spoločnosťou REA-LES, s. r. o., ako aj Poľnohospodárskym družstvom v Rejdovej. Obidva subjekty uplatnili k zámeru spolu 4 pripomienky, ktoré boli 16. a 17. januára 2023 zo strany Okresného úradu Košice prerokované a postúpené na Ministerstvo životného prostredia Slovenskej republiky (MŽP SR).

MŽP SR zvolalo na dňa 14. marca 2023 prerokovanie so štatutárnym zástupcom neštátnych subjektov, ktoré nesúhlasia s vymedzením zóny A v navrhovanom CHA Stolica a ktoré obhospodarujú 812 ha (26 % výmery navrhovaného CHA Stolica). Z nich 452 ha (14 % výmery navrhovaného CHA Stolica) je v navrhovanej zóne A. Ich všeobecný nesúhlas pretrvá napriek tomu, že uvedeným subjektom bola vyplatená náhrada za obmedzenie bežného obhospodarovania na výmere 432, 25ha za takmer 83 % objemu drevnej hmoty ponechanej bez zásahu. Účelom rokovania bolo objasnenie pripomienok a zo strany rezortu životného prostredia informovanie o možnostiach zapojenia sa neštátnych subjektov do projektov pre zabezpečenie manažmentových opatrení zo štrukturálnych fondov. Bolo o. i. dohodnuté, že po tomto úvodnom rokovaní bude pokračovať komunikácia na úrovni MŽP SR i Správy Národného parku Muránska planina so sídlom v Revúcej za účelom hľadania možností spolupráce pri realizácii manažmentových opatrení v predmetnom chránenom území. MŽP SR dňa 31. marca 2023 zaslalo stručný návrh k možnostiam zapojenia sa neštátnych subjektov do opatrení v navrhovanom CHA Stolica.

So správcom štátnych pozemkov – Lesmi SR, š. p., ktoré majú v správe 2140 ha (68 % výmery navrhovaného CHA, z toho 439 ha (14 %) v navrhovanej zóne A, bolo na rokovaní dňa 17. januára 2023 dohodnuté akceptovanie všetkých technických pripomienok (čo bolo následne premietnuté do analýzy vplyvov na rozpočet verejnej správy a do projektu ochrany) a úprava vyčíslenia predpokladanej výšky finančnej náhrady. MŽP SR v predkladanom legislatívnom materiáli preto určilo rozmedzie s tým, že maximum bolo určené podľa výšky ceny drevnej hmoty určenej v cenníku Lesov SR, š. p. za prvý štvrťrok 2023. Tým sa pôvodná odhadovaná cena drevnej hmoty (po odčítaní nákladov za spracovanie) zmenila na 49,62 - 83,41 EUR/m3, pričom konečnú sumu určí znalec. Požiadavka na zohľadnenie rýchlejšej doby rozpadu lesných porastov bola posúdená, ale nebola v analýze vplyvov zohľadnená. Výpočet bol zachovaný na odhadovanú hodnotu 20 % ostávajúcej zásoby porastov v jednotlivých JPRL s predpokladom, že ponechaním porastov na samovývoj dochádza k rozpadu porastov v priebehu 50 rokov. Iniciáciou rozpadu porastov je veterná kalamita, ktorú nie je možné ovplyvniť (ako tomu bolo v prípade veternej kalamity v roku 2014 na území navrhovaného CHA Stolica a je známa pod názvom Žofia).

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Áno, pre určité podnikateľské subjekty dôjde k vzniku bariér na trhu. Nakoľko sa na značnej časti územia navrhuje bezzásahová zóna A, podnikateľské subjekty nebudú môcť realizovať svoju podnikateľskú činnosť.

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Nepredpokladá sa rozdiel v zaobchádzaní.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Nepredpokladá sa vplyv na cezhraničné investície.

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Nakoľko sa na značnej časti územia navrhujem bezzásahová zóna A, dôjde k obmedzeniu ťažby dreva, ktorú v tejto zóne nie je možné realizovať.

V rámci zonácie národných parkov sa rezort životného prostredia zaviazal, že po prechode štátnych pozemkov zo správy Lesov SR, š. p. pod správu národných parkov budú zabezpečené požiadavky miestnych obyvateľov na palivové drevo. Správa Národného parku Muránska planina so sídlom v Revúcej planina vie uspokojiť potreby občanov okolitých obcí vo vzťahu k palivovému drevu na 100 %, pokiaľ bude záujem aj o ihličnaté palivové drevo, u ktorého sa predpokladá prebytok aj v roku 2023.

*Ovplyvňuje zmena regulácie inovácie, vedu a výskum?*

Áno, vytvorenie bezzásahovej zóny umožní výskumné aktivity, nakoľko bude možné monitorovať, ako sa správajú biotopy ponechané na prirodzený vývoj.

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Neprispieva. Hlavným cieľom návrhu je v zóne A zabezpečenie ochrany prírodných procesov a umožnenie prirodzeného vývoja prírodných spoločenstiev. V rámci zóny D nedôjde vyhlásením CHA Stolica ku zmene súčasného využívania pozemkov, ani k zmene podnikateľského prostredia.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☐ nemení znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Navrhovanou reguláciou sa predpokladá zníženie produktivity vyššie uvedených podnikov.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Vyhlásenie CHA Stolica bude mať vplyv primárne na poskytovateľov služieb v lesnom hospodárstve, kde sa z dôvodu obmedzenia činnosti predpokladá zníženie dopytu po ich službách.

Straty plynúce z obmedzení bežného obhospodarovania budú aj naďalej kompenzované formou finančnej náhrady podľa § 61e zákona č. 543/2002 Z. z. o ochrane prírody a krajiny v znení neskorších predpisov. Odhadovaná suma je v rozmedzí 107 954 - 181 492 EUR/rok, pričom jej konečnú výšku určí znalec. Na základe 4 rozhodnutí okresného úradu v sídle kraja boli v roku 2020 a 2021 priznané náhrady za obmedzenie bežného obhospodarovania za roky 2019 a 2020 a to vo výške 5 345 145 EUR, ktoré boli v uvedenej výške aj vyplatené. Nárok vznikol na základe predchádzajúceho rozhodnutia okresného úradu z roku 2019, ktorým bolo zakázané vykonávať úmyselnú a náhodnú ťažbu z dôvodu zabezpečenia ochrany biotopu chráneného živočícha hlucháňa hôrneho, keďže táto činnosť by mohla viesť k ohrozeniu existencie alebo zániku populácie uvedeného chráneného druhu živočícha. Na základe týchto rozhodnutí bola vyplatená náhrada za takmer 83 % objemu zásoby drevnej hmoty na predmetných neštátnych lesných pozemkoch. Vo vzťahu k zostávajúcemu objemu zásoby vydal okresný úrad dňa 15. februára 2023 ďalšie rozhodnutie k zákazu a obmedzeniu lesohospodárskej činnosti na pozemkoch neštátnych subjektov.

Analýzou zmeny objemu priamych nákladov v dôsledku vyhlásenia navrhovanej zóny A v CHA Stolica bol posúdený vplyv návrhu na zamestnanosť v regióne. Keďže prevažná väčšina prác v pestovnej i ťažbovej činnosti je realizovaná dodávateľsky, analyzovaný bol predpokladaný dopad na poskytovateľov prác v lesnom hospodárstve, t. j. na samostatne zárobkovo činné osoby (SZČO). Podľa štúdie „Prognóza dopadov zonácie Národného parku Muránska planina na subjekty lesného hospodárstva pôsobiace v regióne Muránskej planiny“ (TU Zvolen, 2021) sa odhaduje pokles ponuky pracovných miest u dodávateľov prác v lesnom hospodárstve na pozemkoch v správe Lesov SR, š. p. v počte 3 (2,66).

Uvedený pokles počtu SZČO sa týka len priamo poskytovateľov prác v lesnom hospodárstve – ide teda len o priamy sociálny dopad v rámci rezortu lesného hospodárstva. Následne sa tento pokles môže prejaviť sprostredkovane aj v nadväzujúcich odvetviach, čím dôjde k vzniku multidaplikačného efektu na makroekonomickej úrovni.

Podľa Správy o lesnom hospodárstve v Slovenskej republike za rok 2021 sa v roku 2021 vyťažilo 7,64 mil. m3 dreva, vyviezlo sa 2,06 mil. m3 dreva. Z toho vyplýva, že na Slovensku zostalo 5,58 mil. m3 dreva, čo je 73 %. Ak predpokladáme, že nevyťažené drevo v navrhovanej zóne A mohlo byť spracované na Slovensku v rovnakom podiele, znamená to ročný objem 1588 m3.